הרוקח למעשה הוא המוציא לפועל של החלטת הרופא. לימודי רוקחות מכשירים אותו להכין תרופות ולחלקן למטופלים. כמו כן, רוקחים רבים עוסקים במחקר ופיתוח של תרופות וייעוץ תרופתי.
ההתפתחות הטכנולוגית של הרפואה בכלל ושל תחום הרוקחות בפרט הביאו לשינויים מהותיים בתפיסה העקרונית של מקצוע הרוקחות. הרוקחים, בעשורים האחרונים, מהווים חלק אינטגראלי מהצוות המטפל בחולים הן בבתי-החולים והן בקהילה המונה בין השאר גם את הרופאים, הצוות הסיעודי, העובדים הסוציאליים ועוד.
רוקח בתעשייה - עובדים בדרך כלל בחברות המייצרות תרופות ומשתתפים בכל הקשור לפיתוח, ייצור ואישור התרופה. התהליך כרוך בעבודה רבה של מחקר ופיתוח.
מכשירים רוקחים לעבודה בבתי מרקחת מוסדיים וקהילתיים וכן לתעשייה ולמכוני מחקר. תוכניות הלימוד בתחום זה מתעדכנות באופן תדיר בהתאם להתפתחויות ולחידושים שחלים בענף הרפואה והבריאות. הסטודנטים במסלול לומדים להבין את מנגנוני הפעולה של חומרי הרפואה ורוכשים את כל הידע הנדרש להשתלבות כיועצים לטיפול תרופתי.
הלימודים כוללים נושאים ממגוון תחומים: ממדעי הטבע, ממדעי הבריאות והרוקחות. בוגרי המסלול יוכלו להתקדם לתארים אקדמאים במוסדות מחקר בארץ ובעולם.
לימודי רוקחות משלבים לימודים תיאורטיים לצד התנסות מעשית ובמהלך ההכשרה נלמדים בין השאר הנושאים הבאים: מדעי הרפואה, פיזיקה, אנטומיה, מכאניקה וחשמל לרוקחים, חשבון דיפרנציאלי ואינטגראלי, אנליזה תרופתית, ביולוגיה, כימיה, פיזיולוגיה של האדם, היסטולוגיה, מדעי הרוקחות, אנליזה תרופתית, יישומי מחשב, פתולוגיה, אימונולוגיה ואימונולוגיה קלינית , מיקרוביולוגיה, תזונה, ביולוגיה מולקולארית ועוד.
תנאי הרשמה \ קבלה תעודת בגרות בציון 90 לפחות (מתמטיקה 4 יחידות), פסיכומטרי, ציון התאמה 696, אנגלית בינוני, ראיון קבלה.
לאוניברסיטה העברית ניתן להתקבל על סמך בגרות בלבד וללא פסיכומטרי, על סמך פסיכומטרי בלבד עם או בלי זכאות לבגרות, שילוב של בגרות ופסיכומטרי, לימודים אקדמיים אחרים ומכינה עם פסיכומטרי. בלימודי רוקחות אם הקבלה היא בשיטה ה"רגילה" של ציון משוקלל המשקל לפסיכומטרי הוא 70% ולממוצע הבגרות 30%.